Тәуелсіздік- бақыт жолы

Жоспар:

І Кіріспе

Қазақстан- өмірі өлең, тарихы терең ел.

ІІ Негізгі бөлім

Қазақ зиялылары.

ІІІ Қорытынды

Мен қазақпын!

Біз туған мемлекетіміздің тәуелсіздігін баянды етуге, қуатын арттыруға, оның игілігіне, халықаралық қауымдастықтағы беделінің өсуіне қызмет етуге парыздармыз.

 Нұрсұлтан Назарбаев

 Қазақстан­ – өмірі өлең, тарихы терең ұлы қазақ елінің мемлекеті. Қазақ қазақ елі болып қалыптасуы үшін көптеген белестерден, қиындықтардан, аласапыран замандарды басынан өткеріп, өзінің жеке болашағы, тәуелсіздігі бар ел болып өмірге келді. Қазақ халқында “бәріне уақыт төреші’’деген ұлы сөз бар. Өте орынды айтылған, уақыттың өтуімен Қазақ хандығы құрылды.

 Қазақ хандығы құрылумен бірге қазақ хандарын екі жаққа ыдырауына әкеліп соқтырды. “Алтау ала болса, ауыздағы кетеді” дегендей дәл осы сәттен бастап қазақ хандығы болсын, халқы болсын бір-бірімен бет жұлысып, бір-бірінің қанын төгуге дейін барды. Осылайша қазақ хандығы екіге бөлінді. Біріне Керей хан болса, енді біріне Жәнібек хан болып сайланды. Жәнібек қазақ хандығының тұңғыш шаңырағын көтерген Барақ ханның ұлы болса, Керей оның ағасы Болат ханның баласы еді. Барақтан басталатын осы бір қазақтың дербес мемлекеттілігі жолындағы күресті кейінгі ұлдарының жалғастыруы табиғи құбылыс. Мұндағы маңызды оқиға- Керей мен Жәнібекті жақтаушылардың өзбек-қазақтар, кейін тек қазақтар деп аталуы.

 16-17ғасырда қазақ хандығы нығайып, шекарасы да едәуір ұлғая түсті. Дәл осы кездерде көзге түскен хандардың бірі Жәнібектің ұлы Қасым... Қасымның тұсында қазақ хандығының экономикасы, саяси жағдайы нығая түсті. “Қасым ханның қасқа жолы”деген әдеп-ғұрып ережелері негізінде қазақ заңдары жарияланды. Бірақ Қасым хан өлгеннен кейін, өзара қырқыс, таққа талас басталды. Он алтыншы ғасырдың екінші жартысында әлсіреген хандықты біріктіруде Қасым ханның баласы Хақназар хан өз үлесін қосты. Осылайша жалғасып келіп таққа Есім хан келгенде елді жуасытып бағындыру саясатын жүргізді. Халық Есім хан заңдарын “Есім хан салған ескі жол”деп атады. Осылай күрделі шайқастардан кейін , қазақ хандығы бірте-бірте өз шекарасын ұлғайтып, мықты мемлекетке айналды. Сол заманда-ақ озық басқару тәртібімен құрылған, түрік мемлекеттерінің заң шығару, құқық жүйесін ұйымдастыру дәстүріне сүйенді. Шыңғыс ханның Жасақ заңы, Қасым ханның қасқа жолы, Есім ханның ескі жолы, Тәуке ханның жеті жарғысы- қазіргі заман мемлекетінің стратегиялық бағдарламасы тәрізді мемлекеттің маңызды құжаты болды.

 Дәл осындай хандыққа жету ол – ел бірлігі, халық татулығының арқасында қамалы бұзылмас хандық құрылды. Бүгінде сол хандыққа бес жүз елу екі жыл толды.

Қазақ тарихы мұнымен тоқтамады,

Енді ғана есін жиған халыққа...

Ақ табан шұбырынды, алқакөл сұлама,

Қасіретті жылдары басталады.

Қазақ жерін Алашшылдар басқарады,

Қазақта қалды ма екен басқа амалы.

Не істерін білмеген жауыз үкімет,

Алаштың қайраткерлерін бас салады.

 Мұны неге айтып отырмын... Бүл жайында жазар болсам ең алдымен, қазақ жері екі ғасырдан астам Ресей самосдержавасының қол астында болған жылдарда, қазақ халқының өз тағдырын өзі билеу құқығынан айырғаны, көктүрік дәуірінен басталған бірегей саяси тарихы бар халық түгелдей империялық заңдардың бүғауына түседі.

 Себеп қандай? Себеп біреу ғана, бір мың тоғыз жүз он жетінші жылғы Ресейдегі қос төңкеріс еді. Патша үкіметінің тақтан құлауы саяси күресті одан әрі қыздыра түсті. Қазақ зиялылары саяси қызметтің қатерлі жолына жалтақтамай, оларға қарсы күрескен көрнекті тұлғалар шықты.

 Олар: Ахметтей көсемдер, Әлихандай шешендер, Х.Досмұхамедов, М.Дулатов. Қазақ зиялыларының басын қосуға бір мың тоғыз жүз он жетінші жылы Ақпан төңкерісінің жеңілісі зор әсер етті. Олардың бас қосқандағы ойы: “Біздің мақсатымыз- ел билеуді халықтың өз қолына беру, алдағы уақытта қазақтың тағдырын өздері басқару еді”.

 Қазақ зиялылары Бірінші Жалпықазақ сьезін құрып, ол сьезде “Алаш” атты партия құрылып, он төрт мәселе қаралған. Бұл мәселелердің бәрі осы қазақ зиялыларының айтуымен іске асты. Сол мәселелердің ішіндегі ең озықтысы ол- Мемлекеттік тіл мәселесі еді. Ана тіліне деген құрмет ол үлкен жауапкершілік. Алаш арыстарының бірі- Ахмет Байтұрсынов: “Дүниеде ешбір тіл өз-өзінен шықпайды. Тіл деген нәрсе қалың елдің күндегі тұрмыс қазанында қайнап, пісіп дүниеге келеді” деген. Жиырмасыншы ғасырдың басында Алаш қайраткерлері көтерген бұл мәселе бүгінгі жиырма бірінші ғасырдың ең өзекті мәселесі болып отыр.

Алашшылдар көтерді мәселені өзекті,

Сол мәселелерді зиялылар сөз етті.

Елі үшін, жері үшін еңбек қып,

Орындады өздеріне келген кезекті.

Ахметтей ағалар тіл мәселесін көтерді,

Қазақ тілі қызықтырды шет елді.

Қазіргі қазақ тілім, ана тілім,

Жатырмыз осы тілде алып білім.

Тіліміз қазақ тілі болғандықтан,

Жайы жоқ ешбір тілден қалатұғын.

 Міне, Еліміз тәуелсіздікке ақырындап қадам басты. Әр бір қадам сайын өзіміздің елім, жерім деген арыстай азаматтардан айырылып отырдық. Оған тағы бір дәлел – Желтоқсан оқиғасы болды.

 Отан, Атамекен, Тарих. Бұл қай құлаққа да асқақ естілер асыл ұғымдар. Жаңа айтып өткеніміздей бір ғасыр өзіне бір кезекті, міндетті алып отыруға бір ұрпақтан екінші ұрпаққа табиғи түрде ауыса келіп бір мың тоғыз жүз сексен алтыншы жылғы желтоқсан жаңғырығына әкелді. Желтоқсан оқиғасы ұлттық рухтың әлі өлмегенін, өлмейтінін жарқын түрде дәлелдеді.

 Бір мың тоғыз жүз тоқсан бірінші жылы он алтыншы желтоқсан Тәуелсіздіктің таңын тудырды. Халқыма ғасырлар бойы арман болған тәуелсіздік, егемендік ұстанымдарын биікке көтеретін бұл күн- өзімізідің отанымыздың әрбір азаматы үшін қастерлі мереке. Бізді бұл күнге дейін жеткізген ұмытылмас оқиғалар- ел қорғау соғыстары, ұлт-азаттық көтерілісі, қайтпайтын табандылығы, жасымайтын асқақ жігерлі рухы- өшпес өнеге, өшпес мұра. Осылайша біз тәуелсіздіктің оңайшылықпен келмегенін біліп жүреміз.

 Қазақ елі- бейбіт сүйгіш, бірлігі жарасқан дархан ел. Біздің еліміздің ең бір ерекше қасиеті ол – ауызбіршілік.

Ел болдық егеменді есті жиып,

Еліме жүздеген ұлт өсті сиып.

Егенмендік алу үшін еш аянбай,

Ер-жігіттер жандарын кетті қиып.

Тәуелсіздік- халықтың ұлы арманы,

Арманына қолы жеткен жанған бағы.

Ұрпақтары ұмытпай сол бір күнді,

Мерей той ғып тойлады міне тағы.

 Біз өз тәуелсіздігіміздің 25 жылдығын 2016 жыл тойлап өтттік. Сонымен қоса Қазақ хандығының 550 жылдығы, Алматы қаласының 1000 жылдығы сияқты айтулы мерекелік шараларды өткердік.

 2017жылда тарихта өзінің ерекше айтулы күндерімен есте қалды. Соның бірі – 2017жылғы Дүниежүзілік Қысқы Универсияда. 1000жылдық тарихы бар Алматы қаласында 2017жылы 29-шы қаңтар мен 8-ші ақпан аралығында өтті.

 Универсияданың арқасында біз өзіміздің спортшыларымызды жетілдіріп, әлем алдында ешкімнен кем емес екенімізді пащ еттік.

 Бұдан кейінгі осы жыдың айтулы күні ол – Экспо 2017. Бұл елордамыз Астана қаласында болып өтті. Бұл көрмеге 115 мемлекет және 22 халықаралық ұйымдар қатысты. Болашақтың энергиясы тақырыбы: күн, су, жел, теңіз тәрізді балама энергия көздерін пайдалануда жаңа технологияны қолдануға мүмкіндік берді.

Алматы мен Астанада өткіздік мерекені,

Бұл мереке халқыма алып келді берекені.

Молшылықтан артылды таалй дүние,

Осының дәлелі қазағымның пейілінің кең екені.

Дүниежүзі қазақ елін мойындады,

Қазағым бар дәстүрін көрсетті бойындағы.

Экспо мен Универсияда өтті кетті,

Бұл да бір уайымы еді қазақтың ойындағы.

Риза болды бар халық біздің елге,

Өзге елдер ат басын кеп тіреді ұлы жерге.

Болашақтың жарығы айқын жанды,

Жана бер, ешқашанда енді сөнбе.

 Қазақстан бұл жетістіктеріме тоқтап қалмады. Жлғасы болып Дүниежүзі Қазақтарының бесінші құрылтайы басталды. Құрылтай қазақ халқының мәдениетіне, тарихына және салт-дәстүріне жаңаша тұрғыдан қарауға мүмкіндік берді.

 Тоқсан ауыз сөздің тобықтай түйініне келер болсақ, Егемен еліміздің Тәуелсіздігі – ата-бабамызыдың асқақ арманынан туындаған, бүгінгі ұрпаққа қол жеткізген ұлы жеңіс! Ежелден еркіндік аңсаған халқымыз биыл тәуелсіздігіміздің жиырма алтыншы жылын тойламақ. Биыл да қазақ елі ақ түйенің қарнын жарып, мерейлі мерекені кереметтей өткізері сөзсіз.

 Тарих үшін жиырма тоғыз жыл аз. Ал біздің жас мемлекетіміз үшін бұл жылдар ұлы жылдар. Тәуелсіздік – ұлттың, тілдің, салт-дәстүрдің, ұлттық сананың тірегі. Міне, бүгінде біз ешнәрседен қорықпай, болашаққа жарқын сеніммен алға қарай нық қадам басып келеміз.

Мен қазақпын, биікпін, байтақ елмін,

Қайта тудым өмірге, қайта келдім.

Мен мыңда бір тірілдім мәңгі өлмеске,

 Айта бергім келеді, айта бергім.

 Біз мәңгі өлмейтін халықтың ұрпағымыз! Ежелден аңсаған елдігіміздің туы жоғары, елдігі берік болсын!